આવી જ શરમની લાગણી મિલા ફેફરબર્ગને ગામડામાં ચાલતાં જતી વેળાએ પહેલી વખત થઈ આવી! ગામના ચોકમાં એ પહોંચી એ સાથે જ ચેક બળવાખોરોએ બે જર્મન યુવતીઓને અટકાવી, અને પગમાં લાકડાની સપાટો પહેરેલી મિલાને તેના માપનાં જુતા મળી શકે એ માટે એ જર્મન યુવતીઓનાં જુતાં ઉતરાવી લીધાં. આવા બળપ્રાબલ્યને કારણે મિલાને શરમ આવી, અને રસ્તાની એક બાજુ બેસીને વ્યાકુળતાપૂર્વક એ જૂતા માપવા લાગી. બળવાખોરોએ પેલી જર્મન યુવતીઓને મિલાની લાકડાની સપાટો આપીને ભગાડી મૂકી હતી! મિલા એ જર્મન છોકરીઓ ગઈ હતી એ જ રસ્તે તેમની પાછળ-પાછળ દોડીને ગઈ, અને તેમનાં જુતાં તેમને પાછાં આપી દીધાં! મિલા યાદ કરે છે કે જવાબમાં પેલી જર્મન યુવતીએ તેનો આભાર પણ નહોતો માન્યો!